יצחק בראנס

יצחק (איציק) בראנס הוא ספורטאי פאראלימפי ישראלי ויושב ראש מועדון כדורת הדשא לעיוורים ברעננה.

קריירה
בראנס היה מראשוני שחקני כדורת דשא לעיוורים בישראל. בשנים 1994, 1995, 1999, 2000, 2001, 2004 ו-2006 זכה בתואר אלוף ישראל לדרגת נכות B1.

ב-1993 יצא להתחרות באליפות העולם וזכה במדליית הכסף בתחרות הזוגות. במסגרת אליפויות העולם הבאות חזר וקצר הישגים (מדליות כסף באליפות העולם לשנת 2005 ו-2011 ומדליות ארד בשנים 2001–2002). במדליית הארד באליפות העולם 2002 זכה במסגרת תחרות יחידים.

בשנת 1996 השתתף באולימפיאדת הנכים באטלנטה וזכה במדליית ארד.

בשנים 2000 ו-2006 זכה בתואר "ספורטאי השנה" ובשנת 2008 בתואר "ספורטאי העשור" באירוע שקיים משרד התרבות והספורט.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

מדליסטים פאראלימפיים ישראלים
ספורטאים פאראלימפיים ישראלים
ספורטאים ישראלים במשחקים הפאראלימפיים אטלנטה (1996)
שחקני כדורת דשא פאראלימפיים
עיוורים ישראלים
ישראלים שנולדו במאה ה-20